നീലേശ്വരം റെയില്വേ സ്റ്റേഷന് സര്ക്കുലേറ്റിംഗ് ഏരിയയും പാര്ക്കിംഗ് കേന്ദ്രവും തുറന്നു നീലേശ്വരം: റെയില്വേ സ്റ്റേഷനില് നവീകരിച്ച സര്ക്കുലേറ്റിംഗ് ഏരിയയും പാര്ക്കിംഗ് കേന്ദ്രവും നാടിനു സമര്പ്പിച്ചു. രാജകീയം എന്റെ നീലേശ്വരം പദ്ധതിയുടെ ഭാഗമായി എട്ടുലക്ഷം രൂപ ചെലവില് നീലേശ്വരം റെയില്വേ ഡവലപ്മെന്റ് കളക്ടീവ് എന്ആര്ഡിസി പൊതുജന പങ്കാളിത്തത്തോടെയാണ് നവീകരണം പൂര്ത്തിയാക്കിയത്.ആധുനിക രീതിയില് പാര്ക്കിംഗ് കേന്ദ്രം ഒരുക്കണമെന്ന വര്ഷങ്ങളുടെ ആവശ്യമാണ് ഇതോടെ യാഥാര്ഥ്യമായത്. സ്റ്റേഷന് പരിസരത്തു നടന്ന ചടങ്ങില് എന്ആര്ഡിസി മുഖ്യ രക്ഷാധികാരി പി. മനോജ് കുമാര് ഉദ്ഘാടനം നിര്വഹിച്ചു. ഗാനരചയിതാവ് കൈതപ്രം ദാമോദരന് നമ്ബൂതിരി മുഖ്യാതിഥിയായിരുന്നു. സ്റ്റേഷനില് ഒരുക്കുന്ന ചുമര് ചിത്രത്തിന്റെ ബ്രോഷര് പ്രകാശനവും ഗാന്ധി പ്രതിമയുടെ ശിലാസ്ഥാപന ചടങ്ങും അദ്ദേഹം നിര്വഹിച്ചു. ഡെസ്റ്റിനേഷന് ബോര്ഡ് നഗരസഭാ ചെയര്പേഴ്സന് ടി.വി. ശാന്ത അനാച്ഛാദനം ചെയ്തു. ആശരണര്ക്ക് എല്ലാമാസവും ഭക്ഷണക്കിറ്റ് നല്കുന്ന മദേഴ്സ് മീല് പദ്ധതിയുടെ ഒന്നാംവാര്ഷികം ബംഗളൂരു ഹോപ്പ് ഡയറക്ടര് ഫാ. ജോര്ജ് കണ്ണന്താനം ഉദ്ഘാടനം ചെയ്തു. രാജകീയം എന്റെ നീലേശ്വരം പദ്ധതി ചെയര്മാനും എന്ആര്ഡിസി രക്ഷാധികാരിയുമായ ഡോ. വി സുരേശന് റിപ്പോര്ട്ട് അവതരിപ്പിച്ചു. എന്ആര്ഡിസി പ്രസിഡന്റ് പി.വി. സുജിത് കുമാര് അധ്യക്ഷത വഹിച്ചു. സ്റ്റേഷന് മാസ്റ്റര് എം. ജയരാജ് മേനോന്, എം.വി. മോഹന്ദാസ് മേനോന്, എന്. സദാശിവന്, പി.യു. ചന്ദ്രശേഖരന്, പ്രവീണ്, കെ.സി. മാനവര്മ രാജ, സതീശന് മയിലിട്ട എന്നിവര് പ്രസംഗിച്ചു.